钦定古今图书集成/明伦汇编/闺媛典/第035卷 > 李树畿妻车氏
## 钦定古今图书集成/明伦汇编/闺媛典/第035卷 > 李树畿妻车氏

按《陕西通志》：“车氏，诸生李树畿妻，西安郃阳人。家贫
窘，夫好读书，不治家人生产，氏尽脱簪珥供舅姑，朝
夕每视亲饮食多寡，以为忧喜。崇祯初，岁大饥，氏或
并日一食，而甘旨奉养不阙，温言怡色，不令舅姑知
艰苦状。姑病数年，氏竭力左右，积劳成病而死。翁抚
膺大痛曰：‘孝妇死，是天亡我也’！”平居处妯娌极和，诸
幼孤侄皆赖以成立，至今乡里称为“妇师。”